Kuinka responsiivisuustarkistaja toimii?
Syötä vain sivustosi URL-osoite ja klikkaa painiketta “testaa sivu”, niin työkalu hoitaa loput puolestasi. Voit valita kohdelaitteeksi jonkin suosituimpien laitteiden listasta – mukaan lukien iPhone X, iPhone 8, iPad, Samsung Galaxy S7, Kindle Fire ja 14” kannettava tietokone – tai valitse “kaikki laitteet”-välilehdeltä sopiva resoluutio mobiililaitteelle, tabletille tai pöytätietokoneelle.
fi
Miksi sivuston mobiiliresponsiivisuutta on tärkeää testata?
Yleensä verkkosivustoa tehdessä (tai teetettäessä) työ tapahtuu pöytätietokoneella, mutta todellisuudessa yli 50% kaikesta verkkoselailusta tapahtuu mobiililaitteella. Puhelimilla tai tableteilla on usein pienempi resoluutio kuin tietokoneilla, joten sivuston suunnittelijan on varmistettava, että sivuston käyttö ja navigointi onnistuu myös pienemmällä näytöllä. Liian pieni teksti, vain osittain näkyvissä olevat kuvat ja jatkuva zoomaamisen tarve saattaa nopeasti karkottaa mobiililaitteilla sivustoasi käyttävät ihmiset jonnekin muualle. Käyttämäsi kotisivukone tai WordPress-teema saattaa mainostaa itseään mobiiliresponsiiviseksi tai “optimoiduksi”, mutta sinun kannattaa kuitenkin aina testata tämä omin silmin!
fi
Mikä on responsiivisuuden tarkistustyökalu?
Kun syötät sivustosi osoitteen tarkistustyökaluun, voit nopeasti nähdä, miltä sisältö näyttää erilaisilla näytöillä katsottuna. Voit valita laitteeksi tietokoneen, mobiililaitteen, tabletin tai jonkin täysin mukautetun resoluution.
fi
Mitä on mobiiliresponsiivisuus?
Termiä mobiiliresponsiivisuus käytetään kuvaamaan verkkosivuston kykyä järjestää sisältönsä automaattisesti puhelimen, tabletin ja tietokoneen näytölle sopivaksi. Fyysisesti saman kokoisilla näytöilläkin voi olla eri resoluutio, ja siksi mobiiliresponsiivisuus keskittyykin eri resoluutioiden kanssa toimimiseen. Esimerkiksi iPadit ovat keskenään hyvin saman kokoisia, mutta eri sukupolven laitteissa on eroja resoluution kannalta – uudet retina-näytöt ovat tarkempia kuin vanhemmat näytöt.
fi